X 
coram societate habendis, rariores et memoratu dignas horti botanici 
plantas explicando, ipse praeibat, et variis praelectionibus botanicam at¬ 
tinentibus, ad studium ejus auditores incitabat, 
Horto botanico proxime adjacet oeconomicis experimentis destinatus 
hortus, qui Societatis physicae membris, de oeconomia rurali ad majorem 
perfectionem ducenda, sub Hirzelii nostri praesidio, eximie promeren¬ 
tibus, ad operationes suas commoda haud parva praestat j quippe horum 
experimentorum ope nova inventa et nova culturae objecta explorantur, 
et aestimatur, quatenus in usum publicum, pro climatis et regionis indole, 
conferre possint, et quae alia hujus indaginis sunt. Et profecto oecono¬ 
miae rurali patriae maximo emolumento cedunt praeter experimenta tum 
ibidem tum in hortis ac praediis propriis instituta, problemata agriculto¬ 
ribus de praemio concertantibus proposita, atque ex eorum scriptis col- 
latis atque excerptis praecepta et instituta elaborata ac luci data praeci¬ 
puorum in quibus oeconomia ruralis versatur objectorum. Eundem in 
finem faciunt colloquia, laudabili instituto quotannis in ipso societatis 
physicae auditorio cum rusticis de rebus agriculturam et oeconomiam atti¬ 
nentibus habita, quorum continuatio maxime commendanda est.. Hac 
ratione et. deinceps consilio societatis physicae multum boni efficietur, si 
praejudicia varia tandem deponantur, satisque intelligatur, ^consilia haec 
non alia mente dari, quam ut salus publica pro viribus promoveatur. 
In his ex vita Gessneri depromtis, ex quibus satis liquet, quanto fer¬ 
vore in botanicis desudaverit, subsisto, missis scriptis ejus academicis, Bo¬ 
tanicam spectantibus, nulli eruditorum incognitis j illud quidem merito 
cum auctore elogii Gessneri dolemus, quod scripta illa luci data quoad 
numerum neutiquam pro facultate et praestantia eruditionis ejus exstent. 
Existimo igitur, naturae cultoribus isthoc ab indefesso naturae scru¬ 
tatore non sine magno temporis , laboris atque impensarum sumtu 
confectum opus acceptum fore, idemque gratam Gessneri memoriam 
revocaturum, et in Botanices profectum cessurum fore. Hunc eundem 
